Diari Oficial de la Generalitat Valenciana


Sumari del DOGV 5988, del 03-04-2009 (2009/3459)

RESOLUCIÓ de 26 de març de 2009, de la Presidència de la Fundació General de la Universitat Jaume I, per la qual es convoca oferta pública per a la selecció de 34 monitors/es de l'Escola d'Estiu dels Xiquets i Xiquetes 2009, amb contracte laboral temporal per obra o servei.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5988

Data del DOGV
:   03-04-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/3459


Data del document
:   26-03-2009

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu
    * universitat

RESOLUCIÓ de 26 de març de 2009, de la Presidència de la Fundació General de la Universitat Jaume I, per la qual es convoca oferta pública per a la selecció de 34 monitors/es de l'Escola d'Estiu dels Xiquets i Xiquetes 2009, amb contracte laboral temporal per obra o servei. [2009/3459]  
La Fundació General de la Universitat Jaume I, ha resolt: Convocar una oferta pública per a la selecció de 34 monitors/es d'acord amb les següents bases.  
Primera. Denominació del lloc de treball  
Monitor/a de l'Escola d'Estiu.  
Segona. Tipus de contracte  
Laboral temporal per obra o servei determinat.  
Tercera. Jornada de treball  
A temps complet.  
Quarta. Retribució íntegra mensual  
La retribució íntegra mensual, incloent-hi la part proporcional de les pagues extraordinàries, és de 1.668,94 euros.  
Cinquena. Objecte i període  
Desenvolupar les funcions corresponents a les activitats de l'Escola d'Estiu dels Xiquets i Xiquetes 2009 de la Universitat Jaume I, d'acord amb el perfil a què s'opte previst en la base vuitena.  
La durada dels contractes estarà vinculada a la del servei a desenvolupar. A manera orientativa, el treball dels monitors començarà l'última setmana de juny i finalitzarà a finals del mes de juliol.  
S'hi estableix un període de prova de 15 dies.  
Es crearà una borsa de treball, derivada d'aquest procés selectiu, per a cobrir tant un possible augment en el nombre de monitors/es com qualsevol incidència que pogués sorgir en la present edició de l'Escola d'Estiu dels Xiquets i Xiquetes.  
Sisena. Requisits dels aspirants  
a) Ser espanyol o nacional d'un estat membre de la Unió Europea o nacional d'aquells estats als quals, en virtut de tractats internacionals establits per la Comunitat Europea i ratificats per Espanya, siga d'aplicació la lliure circulació de treballadors i treballadores, en els termes en què aquesta la definisca el Tractat Constitutiu de la Comunitat Europea.  
b) Tenir complits 16 anys i no haver arribat a l'edat de jubilació.  
c) Estar en possessió del títol de Batxiller, BUP, Formació professional de segon grau o equivalent. En el cas de titulacions obtingudes a l'estranger haurà d'estar-se en possessió de la credencial que acredite la seua homologació.  
d) No patir malaltia ni estar afectat per limitació física o psíquica que siga incompatible amb el compliment de les funcions requerides.  
e) No haver sigut separat, mitjançant expedient disciplinari, del servei de qualsevol de les administracions públiques, ni trobar-se inhabilitat per al compliment de funcions públiques. Les persones la nacionalitat de les quals no siga l'espanyola, i que aspiren a aquesta plaça, hauran d'acreditar, igualment, no estar sotmeses a sanció disciplinària o condemna penal que impedisca, al seu estat, l'accés a la funció pública.  
Aquests requisits hauran de posseir-se al dia de la finalització del termini de presentació de sol·licituds, i mantenir-se fins al moment de la signatura del contracte de treball.  
Setena. Sistema selectiu de la plaça  
Consistirà en la presentació pels aspirants del seu currículum i d'un projecte de les activitats a realitzar en l'Escola d'Estiu dels Xiquets i Xiquetes 2009 de la Universitat Jaume I.  
Per part de la comissió encarregada de resoldre aquesta selecció, es valoraran els curricula i els projectes dels aspirants d'acord amb el barem que figura en l'annex II. La comissió podrà, si ho considera oportú, entrevistar els aspirants.  
La comissió avaluadora podrà declarar desert el procediment de selecció en el cas que valorats els curricula i els projectes, el perfil dels candidats amb millors puntuacions no s'ajuste, de forma total, a la convocatòria.  
Huitena. Perfils i mèrits preferents  
27 monitors/es generals:  
Estar en possessió o estar cursant estudis conduents a l'obtenció del títol de monitor de temps lliure infantil i juvenil.  
Experiència en activitats amb xiquets/es de 4 a 16 anys.  
1 monitor/a informàtica:  
A més de les de caràcter general, experiència en l'ensenyança amb xiquets/es d'activitats d'informàtica.  
1 monitor/a plàstica:  
A més de les de caràcter general, experiència en l'ensenyança amb xiquets/es d'activitats de plàstica.  
1 monitor/a audiovisuals:  
A més de les de caràcter general, experiència en l'ensenyança amb xiquets/es d'activitats d'audiovisuals.  
1 monitor/a música:  
A més de les de caràcter general, experiència en l'ensenyança amb xiquets/es d'activitats de música.  
2 monitors/es educació física:  
A més de les de caràcter general, experiència en l'ensenyança amb xiquets/es d'activitats d'educació física.  
1 monitor/a robòtica:  
A més de les de caràcter general, experiència en l'ensenyança amb xiquets/es d'activitats de robòtica.  
Novena. Comissió avaluadora  
La comissió avaluadora tindrà l'estructura que figura en l'annex III d'aquesta convocatòria.  
La comissió resoldrà tots els dubtes que puguen sorgir de l'aplicació d'aquestes normes, així com en allò que puga produir-se en els casos no previstos.  
Deu. Presentació d'instàncies  
Les sol·licituds, emplenades d'acord amb el model que s'adjunta en l'annex I, juntament amb el currículum i els documents que acrediten els mèrits al·legats, s'han de dirigir a la Fundació General de la Universitat Jaume I i es presentaran al Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 20 dies naturals a partir de l'endemà de la publicació de la convocatòria en el Diari Oficial de la Comunitat Valenciana.  
A la sol·licitud s'afegirà la següent documentació:  
a) Fotocòpia del document nacional d'identitat.  
b) Currículum i projecte de les activitats a realitzar en l'Escola d'Estiu dels Xiquets i Xiquetes 2009 de la Universitat Jaume I, d'acord amb el perfil a què s'opte. En el supòsit d'optar a diversos perfils s'haurà de complimentar una instància per cada perfil junt amb el projecte corresponent.  
Els mèrits al·legats en el currículum que no s'hagen justificat documentalment en el termini de presentació d'instàncies no seran tinguts en compte en la resolució del concurs.  
En l'apartat «Codi» de la sol·licitud haurà de figurar: 12045.  
Les instàncies presentades a les oficines de correus hauran de complir el procediment que estableix l'article 205.3 del Reglament dels Serveis de Correus: les instàncies es presentaran en sobre obert perquè l'empleat hi estampe el segell de dates en la part superior esquerra, hi ha de figurar també amb claredat el nom de l'oficina i la data.  
No serà necessària la compulsa dels documents que es presenten fotocopiats, serà suficient amb la declaració jurada de la persona interessada sobre l'autenticitat dels documents, així com les seues dades que figuren en la instància, sense perjudici que en qualsevol moment la comissió avaluadora puga requerir els aspirants que acrediten la veracitat de les circumstàncies i documents aportats, que hagen sigut objecte de valoració.  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que n'acredite la nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb què tinguen el dit vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si escau, del fet que l'aspirant viu a les seues expenses o està al seu càrrec.  
Onze. Llista d'admesos i resultat de la selecció  
Finalitzat el termini per presentar instàncies, la Presidència de la Fundació General dictarà una resolució per la qual aprovarà la llista d'admesos i exclosos en aquest procés selectiu, així com la composició de la comissió avaluadora encarregada de jutjar-lo.  
Aquesta informació, així com el resultat del procés de selecció, es publicarà al tauler d'anuncis de la Fundació General de la Universitat Jaume I i a l'adreça web: .  
Dotze. Protecció de dades  
En compliment de la LOPD, Llei 15/1999, de 13 de desembre, les dades facilitades a la Fundació General de la Universitat Jaume I entraran a formar part d'un fitxer automatitzat de dades, denominat en l'AEPD Personal, únicament per a la gestió dels recursos humans propis de la Fundació General de la Universitat Jaume I. En cap cas se cediran aquestes dades, excepte per les necessitats de prestació pròpia del servei. Es podrà tenir accés a les dades per a la seua rectificació i cancel·lació dirigint una carta certificada a Fundació General de la Universitat Jaume I, campus del Riu Sec, avinguda de Sos Baynat, s/n, 12402 Castelló de la Plana.  
Castelló de la Plana, 26 de març de 2009.- El president de la Fundació General de la Universitat Jaume I: Francisco Toledo Lobo.  
ANNEX I  
Instància  
DADES PERSONALS  
Primer cognom:   
Segon cognom:   
Nom:   
Data de naixement:   
DNI:   
Telèfon:   
Adreça i codi postal:   
Localitat/comarca o província:   
CODI  
12121  
SOL·LICITE l'admissió en el procés selectiu per a cobrir una plaça temporal de ... , perfil ... , convocat per la Resolució de data ... , publicat en el Diari Oficial de la Comunitat Valenciana número ... .  
DECLARE davall la meua responsabilitat que són certes les dades que s'hi consignen en aquesta instància, en les fotocòpies i documents que s'hi adjunten i que reunisc les condicions especialment assenyalades en aquesta convocatòria.  
Firma  
...   
Castelló de la Plana, ... d ... de 2009  
FUNDACIÓ GENERAL DE LA UNIVERSITAT JAUME I  
ANNEX II  
Barem  
- Valoració del currículum: fins a 4 punts.   
- Valoració del projecte: fins a 4 punts.  
En el supòsit de realitzar l'entrevista: fins a 2 punts.  
ANNEX III  
Comissió avaluadora titular  
President: el gerent de la Fundació General de la Universitat Jaume I o persona en qui delegue.  
Tres vocals nomenats per la Comissió Executiva de la Fundació General de la Universitat Jaume I.  
Secretari: un membre del personal d'administració de la Fundació General de la Universitat Jaume I.  
Comissió avaluadora suplent: la mateixa estructura.